

**עדכון חשוב לגבי ההיבחנות בשנת תשפ"ו**

כידוע, מבנה ההיבחנות ב־2 יחידות לימוד בעברית מורכב משני מרכיבים שווי ערך:

מבחן בכתב – 50%

תלקיט – 50%

**בשנת הלימודים תשפ''ו חל שינוי משמעותי ומבורך:**

לקראת חודשי אפריל–מאי ייערך יום שיא בעברית עבור תלמידי היל"ה. ביום זה יציגו התלמידים את עבודותיהם בהופעה בפני קהל, כחלק מתהליך למידה חווייתי, ערכי ומשמעותי.

בהתאם להחלטת הממונים על התוכנית, הוחלט כי:

כל תלמיד שישתתף ביום השיא (יציג מול קהל) יקבל על השתתפותו 50% חלף המבחן בכתב.

כלומר – **עצם ההצגה בפני הקהל תהווה תחליף מלא למבחן בכתב.**

המשמעות: התלמידים ישקיעו בהכנת התלקיט ובתצוגה ביום השיא, יעמדו מול קהל ויחוו למידה אמיתית של עברית דבורה – שהיא הלב הפועם של המקצוע.